
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2437 


ΑΠΟΦΑΣΕΙΣ 

Αριθμ. 168568/1026 

Όροι και προϋποθέσεις καθορισμού χώρων εκ¬ 
γύμνασης καθώς και διεξαγωγής αγώνων κυνη¬ 
γετικών ικανοτήτων (Α.Κ.Ι.) σκύλων δεικτών και 
ιχνηλατών, στις ελεγχόμενες κυνηγετικές περι¬ 
οχές (Ε.Κ.Π.) 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν.δ. 86/1969 «Περί Δασικού Κώδικα 
κ,λ.π» (Α'7) όπως τροποποιήθηκε με το ν.δ. 996/1971 και 
τον. 177/1975. 

2. Τις διατάξεις του άρθρου 57 του ν. 2637/1998 (ΦΕΚ 
200/Α71998). 

3. Τις διατάξεις του άρθρου 12 του Ν.4315/2014 (ΦΕΚ 
269/Α'). 

4. Τις Διατάξεις του άρθρου 5 του ν. 3937/2011 περί 
«Διατήρηση της βιοποικιλότητας και άλλες διατάξεις» 
(ΦΕΚ 60/Α'). 

5. Τις Διατάξεις του άρθρου 5 παρ. 6 του ν. 4039/2012 
(ΦΕΚ 15 Α72-2-2012): Για τα δεσποζόμενα και τα αδέσπο¬ 
τα ζώα συντροφιάς και την προστασία των ζώων από την 
εκμετάλλευση ή τη χρησιμοποίηση με κερδοσκοπικό 
σκοπό» όπως ισχύει. 

6. Την αρ. 161996/3003/1-22-2017 απόφαση του 
Υπουργού ΥΠΕΝ « Καθορισμός όρων και προϋποθέσεων 
διεξαγωγής αγώνων κυνηγετικών ικανοτήτων σκύλων 
δεικτών και ιχνηλατών»(ΦΕΚ4361/Β) 

7. Τις διατάξεις του π.δ. 453/1977 «Περί ελεγχόμενων 
κυνηγετικών περιοχών και των όρων και προϋποθέσεων 
άσκησης Θήρας σε αυτές». 

8. Τις διατάξεις της 414985/29.11.1985 (ΦΕΚ. 757/Β7 
18.12.1985) κοινής υπουργικής απόφασης Υπουργού 
Εθνικής Οικονομίας και Αναπληρωτή Υπουργού Γεωργί¬ 
ας «Μέτρα διαχείρισης της άγριας πτηνοπανίδας», όπως 
αυτή τροποποιήθηκε με τις 366599/16.12.1996 (ΦΕΚ 
1188/31.12.1996) και 294283/23.12.1997 (ΦΕΚ 68/Β7 
4.2.1998) κοινές αποφάσεις των Υπουργών Εθνικής Οι¬ 
κονομίας και Υπουργού Γεωργίας. 

9. Τη Διεθνή Σύμβαση της Βέρνης «Για τη διατήρηση 
της άγριας ζωής και του φυσικού περιβάλλοντος της ευ¬ 


ρώπης», όπως κυρώθηκε με το ν. 1335/1983 (ΦΕΚ 32/ 
Α713.3.1983). 

10. Τη Διεθνή Σύμβαση για τη Βιολογική Ποικιλό¬ 
τητα, όπως κυρώθηκε με το ν. 2204/1994 (ΦΕΚ 59/Α7 
15.4.1994). 

11. Την Κοινοτική οδηγία 92/43 ΕΟΚ «Γιατη διατήρη¬ 
ση φυσικών οικοτύπων καθώς και της άγριας πανίδας 
και χλωρίδας», όπως κυρώθηκε με την από 11.12.1998 
κοινή απόφαση και έγκριση (ΦΕΚ 1289/Β728.12.1998) 
«Καθορισμός μέτρων και διαδικασιών για τη διατήρηση 
των φυσικών οικοτόπων (ενδιαιτημάτων) καθώς και της 
άγρια πανίδας και χλωρίδας». 

12. Την αρ. 96231/1931/15.4.2004 (ΦΕΚ 596/Β7 
22.4.2004) απόφαση του Υφυπουργού Αγροτικής Ανά¬ 
πτυξης και Τροφίμων περί «Εμπλουτισμού περιοχών δια 
θηρεύσιμων ειδών». 

13. Την αριθμ. 105056/2854/04 (ΦΕΚ 928 Β721 -6-2004) 
απόφαση του Υπουργείου Γεωργίας «Όροι και προϋπο¬ 
θέσεις καθορισμού χώρων εκγύμνασης καθώς και διεξα¬ 
γωγής αγώνων κυνηγετικών ικανοτήτων (Α.Κ.Ι.) σκύλων 
δεικτών, στις ελεγχόμενες κυνηγετικές περιοχές (Ε.Κ.Π.)» 

14. Την ανάγκη καθορισμού περιορισμένων χωρών 
εκγύμνασης και διεξαγωγή αγώνων κυνηγετικών ικα¬ 
νοτήτων σκύλων δεικτών στις Ελεγχόμενες Κυνηγετικές 
Περιοχές (Ε.Κ.Π.), 

15. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το πρώτο άρθρο του π.δ. 63/2005 (ΦΕΚ Α798). 

16. Τον ν. 3852/2010 (Α787) «Νέα αρχιτεκτονική της 
Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης και τα σχετικά Προεδρικά 
Διατάγματα των οργανισμών των Αποκεντρωμένων 
Διοικήσεων της Χώρας, όπως ισχύουν. 

17. Την απόφαση του Πρωθυπουργού 2876/7.10.2009 
«Αλλαγή τίτλου Υπουργείων» (Β' 2234). 

18. Το π.δ. 189/2009 (Α /221) «Καθορισμός και ανακα¬ 
τανομή αρμοδιοτήτων των Υπουργείων, όπως τροποποι¬ 
ήθηκε με το π.δ. 24/2010 (Α756) και ισχύει. 

19. Το π.δ. 24/20-15 (Α/20) περί Σύστασης και μετονο- 
μασίας Υπουργείων, μεταφορά της Γενικής Γραμματείας 
Κοινωνικών Ασφαλίσεων. 

20. Το π.δ. 125/2016 (ΦΕΚ 210/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

21. Το π.δ. 132/2017 (Α7160) «Οργανισμός Υπουργείου 
Περιβάλλοντος και Ενέργειας (Υ.Π.Ε.Ν)». 

22. Την υπ' αριθμ. Υ198/17-11 -2016 απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Σωκράτη 
Φάμελλο» (ΦΕΚ 3722/ Β'). 

23. Το π.δ. 70/2015 «Ανασύσταση των Υπουργείων «.... 
και του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλοντος 
και Ενέργειας....» (ΦΕΚ 114/Α'). 

24. Την αρίθμ Υ 200/21 Νοεμβρίου 2016 (ΦΕΚ 3755 Β') 
απόφαση του Πρωθυπουργού περί ανάθεσης αρμοδιο¬ 
τήτων στον Αναπληρωτή Υπουργό Αγροτικής Ανάπτυξης 
καιΤροφίμων, ΙωάννηΤσιρώνη. 

25. Την αριθμ. 688/2-12-2016 επιστολή του Κυνολογι- 
κού Ομίλου Ελλάδος. 

26. Τη σχετική εισήγηση της Διεύθυνσης Διαχείρισης 
Δασών του Υπουργείου Περιβάλλοντος και Ενέργειας. 

27. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Α. Καθορίζουμε τη διαδικασία και τους χώρους εκγύ¬ 
μνασης κυνηγετικών σκύλων εντός των Ελεγχόμενων 
Κυνηγετικών Περιοχών (Ε.Κ.Π.) ως ακολούθως: 

Α.1. Εντός των Ελεγχόμενων Κυνηγετικών Περιοχών 
(Ε.Κ.Π.) δύνανται να καθορίζονται με το ετήσιο πρόγραμ¬ 
μα Θήρας που εκδίδεται από την τοπική δασική αρχή οι 
χώροι εκγύμνασης σκύλων. Οι χώροι επιλέγονται κατά 
τρόπο ώστε να μην προκαλούνται αρνητικές επιπτώσεις 
στη διεξαγωγή των θηρευτικών δραστηριοτήτων μέσα 
στις Ε.Κ.Π. 

Α.2. Για κάθε μια από τις Ε.Κ.Π. της Ηπειρωτικής Ελ¬ 
λάδας (Όσσας, Κόζιακα, Σερρών και Παρνασσίδας) οι 
χώροι εκγύμνασης σκύλων θα καθορίζονται με βάση τα 
ιδιαίτερα χαρακτηριστικά της Ελεγχόμενης Κυνηγετικής 
περιοχής (έκταση, βλάστηση, πυκνότητα κλπ) και τα δια- 
βιούντα σε αυτή είδη θηραμάτων. Στον καθορισμό των 
χώρων εκγύμνασης θα συνεκτιμάται επίσης η ύπαρξη 
χώρων αναπαραγωγής των θηραμάτων, η προκαλούμε- 
νη όχληση λόγω της εκγύμνασης (πχ φωλεοποίηση αρ- 
πακτικών πτηνών) κ.λ.π., καθώς επίσης η αλληλεπίδρα¬ 
ση με υπάρχουσες χρήσεις γης και η πιθανή πρόκληση 
διενέξεων στην περίπτωση που η εκγύμναση προκαλεί 
ζημιές σε υφιστάμενες καλλιέργειες ή λοιπές αγροτικές 
δραστηριότητες. Επίσης θα λαμβάνεται υπόψη η προ¬ 
τίμηση των επισκεπτών κυναγωγών και κυνηγών, ώστε 
να συνδυάζεται η εκγύμναση με τη Θήρα κατά τρόπο 
τέτοιο όπου θα μεγιστοποιούνται τα οφέλη για την Ε.Κ.Π 

Α.3 Η επιτρεπόμενη έκταση για εκγύμναση θα πρέ¬ 
πει να είναι επαρκούς μεγέθους ώστε η παρουσία των 
σκύλων να κατανέμεται ισομερώς στο χώρο και να μην 
ασκείται επαναλαμβανόμενη όχληση σε μια συγκεκριμέ¬ 
νη θέση, προϋπόθεση που επιτυγχάνεται με τη διασπορά 
της εκγύμνασης σε όσο το δυνατόν μεγαλύτερη έκταση 
της ΕΚΠ. Για να αποφεύγεται ακόμα περισσότερο ο συ¬ 
νωστισμός η έκταση θα χωρίζεται σε τμήματα και έτσι 
θα γίνεται αποτελεσματικότερα η χωροκατανομή των 
επισκεπτών. 


Οι κατά τα ανωτέρω καθοριζόμενοι χώροι εκγύμνασης 
σκύλων δύνανται να διακρίνονται ανάλογα με το είδος 
του θηράματος στις παρακάτω κατηγορίες: α) Για ορνι¬ 
θόμορφα (φασιανός, πέρδικες, ορτύκι) και μπεκάτσα, 
β) λαγός, γ) αγριόχοιρος ή άλλα οπληφόρα θηλαστικά. 

Μ ια περιοχή μπορεί να εντάσσεται ταυτόχρονα σε τμή¬ 
ματα για διαφορετικά είδη. Εντός των χώρων εκγύμνα¬ 
σης δύνανται να ορίζονται τμήματα αποκλειστικά για την 
εκγύμναση των κουταβιών και νεαρών σκύλων, όπου θα 
απαγορεύεται η Θήρα και η εκγύμναση ενήλικων σκύλων. 
Σε αυτά, η πυκνότητα του θηράματος θα πρέπει να είναι 
υψηλότερη, επίσης η πιο ήρεμη συμπεριφορά του θα 
ευνοεί την εκμάθηση των νεαρών σκύλων. 

Ειδική μέριμνα θα πρέπει να υπάρχει για την ορεινή 
πέρδικα, προκειμένου να συμπεριλαμβάνεται σε προ¬ 
γράμματα εκγύμνασης σκύλων δεικτών. Στην περίπτωση 
αυτή, για λόγους προστασίας του είδους, η ένταξη της 
ορεινής πέρδικας στα προγράμματα των Ε.Κ.Π. από τις 
Δασικές Υπηρεσίες θα γίνεται μετά από σύνταξη ειδικής 
έκθεσης από τον υπεύθυνο δασολόγο, στην οποία θα 
εξετάζεται η κατάσταση του είδους (πληθυσμός) και με 
σκοπό η εκγύμναση να συμβάλλει στην καταμέτρηση 
του είδους. Η ανωτέρω ειδική έκθεση θα κοινοποιείται 
στη Δ/νση Διαχείρισης Δασών και Δασικού Περιβάλλο¬ 
ντος του ΥΠΕΝ μετο ετήσιο πρόγραμμα θήραςτης ΕΚΠ. 
Επιπρόσθετα θα πρέπει να λαμβάνονται μέτρα ώστε να 
μην προκαλείται υβριδισμός του είδους μέσω των απε¬ 
λευθερώσεων και να μειώνεται η πιθανότητα μεταφοράς 
παθογόνων οργανισμών. 

Α.4. Στις Κρατικές Νησιωτικές Ε.Κ.Π. (Πούρων, Αταλα- 
ντονησίου, Δία και Σαπιέντζας) δεν επιτρέπεται η εκγύ¬ 
μναση σκύλων, ούτε η διεξαγωγή αγώνων κυνηγετικών 
ικανοτήτων σκύλων λόγω του περιορισμένου χώρου και 
των ειδικών συνθηκών που επικρατούν σ' αυτές. 

Α.5. Η χρονική περίοδος εκγύμνασης σκύλων ρυθμί¬ 
ζεται ετησίως από την εποπτεύουσα Δασική Αρχή και 
περιλαμβάνεται στο δημοσιοποιούμενο πρόγραμμα της 
Ε.Κ.Π σύμφωνα με τα ακόλουθα.: 

Η εκγύμναση θα διεξάγεται κατά το χρονικό διάστημα 
από 1 ης Μαρτίου μέχρι 31 ης Μαρτίου (με δυνατότητα 
επεκτάσεως μέχρι 15 Απριλίου για ορεινές και ψυχρές 
περιοχές, καθώς σε αυτές η αναπαραγωγή ξεκινά αρ¬ 
γότερα) και από 1 ης Ιουλίου κάθε έτους, μέχρι 20 ημέ¬ 
ρες πριν την έναρξη της Κυνηγετικής περιόδου (ή από 
15 Ιουλίου για τις ορεινές και ψυχρές περιοχές, καθώς 
σε αυτές η αναπαραγωγή τελειώνει αργότερα). Δεν θα 
πραγματοποιείται εκγύμναση κατά το τρίμηνο της μέγι- 
στης αναπαραγωγικής δραστηριότητας. Η εκγύμναση 
εφόσον προβλέπεται στο πρόγραμμα της Ε.Κ.Π, μπορεί 
να επιτρέπεται και κατά τη διάρκεια της κυνηγετικής 
περιόδου, εφόσον διασφαλίζεται η ασφάλεια κατά τις 
ασκούμενες δραστηριότητες και υπάρχουν επαρκείς 
διαθέσιμοι χώροι μέσα στην Ε.Κ.Π 

Α.6. Οι ιδιοκτήτες σκύλων ή οι κυναγωγοί εισέρχονται 
χωρίς όπλο στην Ε.Κ.Π.. Στα τμήματα εκγύμνασης για 
ορνιθόμορφα, μπεκάτσα, λαγό και αγριόχοιρο ή άλλα 
οπληφόρα θηλαστικά η ομάδα των κυναγωγών δύναται 
να αποτελείται μέχρι τρία (3) άτομα τα οποία οδηγούν 
μέχρι δύο (2) σκυλιά έκαστος. 

Α.7. Οι ιδιοκτήτες των κυνηγετικών σκυλιών που ει¬ 
σέρχονται στους χώρους εκγύμνασης των Ε.Κ.Π. πρέπει 
να είναι εφοδιασμένοι με το ενημερωμένο βιβλιάριο 
υγείας ή διαβατήριο του σκύλου, ο σκύλος να έχει ση- 
μανθεί ηλεκτρονικά και να έχει καταγραφεί στην διαδι- 
κτυακή ηλεκτρονική βάση σήμανσης και καταγραφής 
των ζώων συντροφιάς και των ιδιοκτητών τους καινά 
διασφαλίζουν την τήρηση των κανόνων ευζωίας και 
των λοιπών υποχρεώσεων τους, όπως προβλέπεται στο 
ν. 4039/2012 (ΦΕΚ 15/Α') όπως τροποποιήθηκε και ισχύει, 
για τα δεσποζόμενα και τα αδέσποτα ζώα συντροφιάς 
και την προστασία των ζώων από την εκμετάλλευση ή 
τη χρησιμοποίηση με κερδοσκοπικό σκοπό. 

Α.8. Για να αποκτήσει κάποιος δικαίωμα εκγύμνασης 
στην Ε.Κ.Π. απαιτείται: 

α. Να εκδώσει ειδική άδεια εκγύμνασης, το τίμημα 
της οποίας καθορίζεται στο ύψος της τιμής της ειδικής 
άδειας Θήρας, για την κάθε κατηγορία κυνηγών ή κυ- 
ναγωγών, όπως προβλέπεται στο ετήσιο πρόγραμμα 
Θήραςτης ΕΚΠ.Κάθε ημέρα εκγύμνασης έκαστος κυνα- 
γωγός μπορεί να εκγυμνάζει, κατά μέγιστο, τον αριθμό 
κυνηγετικών σκύλων που καθορίζεται στην παρ. Α.6 της 
παρούσας Απόφασης, χωρίς επιπλέον αντίτιμο για τον 
κάθε σκύλο. 

β. Οι κυνηγοί ή κυναγωγοί που προέρχονται από χώρες 
μέλη της Ε.Ε. εξισώνονται με τους υπόλοιπους Έλληνες 
κυνηγούς ή κυναγωγούς. 

Α.9. Οι κυνηγοί ή κυναγωγοί που επιθυμούν να εκ¬ 
γυμνάσουν τα σκυλιά τους με εκτρεφόμενα θηράματα 
(φασιανό, πέρδικες, ορτύκι) και εφόσον διαθέτουν τέ¬ 
τοια είδη οι Ε.Κ.Π., θα καταβάλουν γι' αυτά τίμημα ίσο 
με αυτό που προβλέπεται από το ετήσιο πρόγραμμα 
Θήρας της Ε.Κ.Π. 

Α.10. Στο ετήσιο πρόγραμμα Θήρας κάθε Ε.Κ.Π. επί 
πλέον καθορίζονται: 

α. Ο ανώτερος επιτρεπόμενος αριθμός των κυνηγών 
ή κυναγωγών για κάθε χώρο (τμήμα) εκγύμνασης των 
κατηγοριών της παρ. Α.3 της παρούσας. 

β. Οι ημέρες της εβδομάδας και οι ώρες που θα επι¬ 
τρέπεται η εκγύμναση. 

γ. Η διαδικασία έκδοσης της ειδικής άδειας εκγύμνα¬ 
σης και η διαδικασία πληρωμής του τιμήματος. 

δ. Κάθε άλλη αναγκαία λεπτομέρεια που απαιτείται 
για την ομαλή διεξαγωγή αυτής της δραστηριότητας 
ανάλογα και με τις ειδικές συνθήκες που επικρατούν 
στην κάθε Ε.Κ.Π. 

Α.11. Το τελευταίο τρίμηνο εκάστου έτους θα απο- 
στέλλονται στην Δ/νση Διαχείρισης Δασών και Δ.Π του 
Υπουργείου Περιβάλλοντος και Ενέργειας τα απολογι¬ 
στικά στοιχεία αυτής της δραστηριότητας. 

Β. Επιτρέπουμε την εκγύμναση σκύλων σε περιορι¬ 
σμένους χώρους στις Ιδιωτικές Ελεγχόμενες Κυνηγετικές 
Περιοχές (I. Ε.Κ.Π.) με τους παρακάτω όρους και προϋ¬ 
ποθέσεις: 

Β.1. Εντόςτων Ι.Ε.Κ.Π. καθορίζονται ένας ή περισσότε¬ 
ροι χώροι εκγύμνασης εφόσον το επιτρέπουν οι ειδικές 
συνθήκες που επικρατούν σ' αυτές (μέγεθος της έκτασης 
κ.λπ.) με τους όρους του δευτέρου εδαφίου της παρ. Α.2. 


Β.2. Οι κατηγορίες των χώρων εκγύμνασης στις Ι.Ε.Κ.Π. 
είναι αυτές της παρ. Α.3. της παρούσας απόφασης, εφό¬ 
σον στο ετήσιο πρόγραμμα Θήρας προβλέπεται και κυ¬ 
νήγι θηλαστικών και το μέγεθοςτης έκτασηςτων Ι.Ε.Κ.Π. 
το επιτρέπει. 

Β.3. Για τις Ι.Ε.Κ.Π. ισχύουν οι παρ. Α.5, Α.6, Α.7 και Α.8, 
Α.9 και Α. 10 της παρούσας απόφασης. 

Γ. Επιτρέπουμε την διεξαγωγή Αγώνων Κυνηγετικών 
Ικανοτήτων (Α.Κ.Ι) σκύλων δεικτών και ιχνηλατών, εντός 
των Ελεγχόμενων Κυνηγετικών Περιοχών (Ε.Κ.Π.) με τους 
παρακάτω όρους και προϋποθέσεις, ώστε να μην επη¬ 
ρεάζεται η διεξαγωγή του κυνηγίου σ'αυτές. 

Γ.1. Διοργανωτές των Α.Κ.Ι. σκύλων δεικτών και ιχνη¬ 
λατών μπορούν να είναι μόνο εθνικοί όμιλοι φυλών ή 
κυνοφιλικοί όμιλοι τοπικού χαρακτήρα που έχουν ανα¬ 
γνωριστεί ως σωματεία δικαστικά και τελούν υπό την 
αιγίδα (είναι μέλη) του Κυνολογικού Ομίλου Ελλάδος 
(Κ.Ο.Ε).Η υλοποίηση των αγώνων γίνεται κατά τα ισχύο- 
ντα ευρωπαϊκά πρότυπα και κανονισμούς που υποχρε¬ 
ωτικά ακολουθεί ο Κ.Ο.Ε 

Γ.2. Στις κρατικές Ε.Κ.Π. της Ηπειρωτικής Ελλάδας 
(Όσσας, Κόζιακα, Σερρών και Παρνασσίδος) διεξάγο¬ 
νται Α.Κ.Ι. σκύλων δεικτών και ιχνηλατών σε χώρους που 
καθορίζονται ως χώροι (περιοχές) εκγύμνασης σύμφωνα 
με την Α.3. της παρούσας απόφασης ή σε άλλους χώρους 
που καθορίζονται από την τοπική δασική αρχή εντός της 
Ε.Κ.Π. με το ετήσιο πρόγραμμα Θήρας. 

Γ.3. Οι Α.Κ.Ι. σκύλων δεικτών και ιχνηλατών διεξάγονται 
κατά τη διάρκεια της κυνηγετικής περιόδου της Ε.Κ.Π και 
εφόσον δεν επηρεάζεται η διεξαγωγή του κυνηγίου σε 
αυτήν καθώς και κατά το χρονικό διάστημα που επιτρέ¬ 
πεται η εκγύμναση σκύλων. 

Γ.4. Οι Α.Κ.Ι. σκύλων δεικτών διεξάγονται για: 

α) Ορνιθόμορφα θηράματα (φασιανό, πέρδικες, ορτύκι) 

β) μπεκάτσα 

Ειδικότερα για την Ορεινή πέρδικα, για λόγους προ¬ 
στασίας της και μόνο, εφόσον το επιτρέπουν οι πληθυ¬ 
σμοί της, οι Α.Κ.Ι. θα διεξάγονται μετά από ειδική έγκριση 
της οικείας Δασικής Αρχής προκειμένου οι καταγραφές 
να χρησιμοποιούνται για την αξιολόγηση της δυναμικής 
των πληθυσμών του είδους. 

Προκειμένου για Α.Κ.Ι ιχνηλατών για α) λαγός και β) 
αγριόχοιρος ή άλλα οπληφόρα θηλαστικά. 

Γ.5. Επιτρέπεται η απελευθέρωση εκτρεφόμενων πτε¬ 
ρωτών θηραμάτων στους καθορισμένους χώρους από 
το ετήσιο πρόγραμμα Θήρας των Ε.Κ.Π.. 

Γ.6.Τα εκτρεφόμενα θηράματα ή διατίθενται απάτην 
Ε.Κ.Π. εφόσον έχει τη δυνατότητα με τίμημα ίδιο με αυτό 
που καθορίζεται στο ετήσιο πρόγραμμα Θήρας ή τα προ¬ 
μηθεύονται οι διοργανωτές Κυνοφιλικοί Όμιλοι από άλλα 
κρατικά εκτροφεία ή από νομίμως λειτουργούντα ιδιω¬ 
τικά εκτροφεία θηραμάτων. 

Γ.7.Τα διαγωνιζόμενα σκυλιά πρέπει να πληρούν τους 
όρους της παρ. Α.7. της παρούσας απόφασης. 

Γ.8. Τα αιτήματα των Κυνοφιλικών οργανώσεων θα 
υποβάλλονται εγγράφως στην οικεία δασική αρχή 
υπό την εποπτεία της οποίας λειτουργεί η Ε.Κ.Π, του¬ 
λάχιστον ένα μήνα πριν την ημερομηνία διεξαγωγής 
του αγώνα και η εποπτεύουσα την ΕΚΠ δασική αρχή 

θα πρέπει να απαντήσει θετικά ή αρνητικά στο αίτημα, 
εντός 10 ημερών. 

Γ.9. Εντός του καθορισμένου χώρου διεξαγωγής των 
αγώνων επιτρέπεται να εισέρχονται μόνο οι κριτές και 
οι κυναγωγοί που θα συνοδεύουν τα διαγωνιζόμενα 
σκυλιά καθώς και τα εντεταλμένα όργανα της Ε.Κ.Π. Οι 
κυναγωγοί μπορούν να φέρουν μόνο πιστόλι αφέσεως 
αγώνων, που έχουν κατασκευαστεί ειδικά για να χρησι¬ 
μοποιηθούν για τον έλεγχο της κροτοφοβίας των δια- 
γωνιζομένων σκύλων δεικτών. Οι θεατές θα μπορούν 
να παρακολουθούν τους αγώνες από τους δασικούς 
δρόμους ή από προκαθορισμένες θέσεις θέας χωρίς 
την καταβολή τιμήματος. 

Γ. 10. Δικαίωμα παρακολούθησης των Α.Κ.Ι. σκύλων 
δεικτών έχουν και μέχρι πέντε (5) εκπρόσωποι του το¬ 
πικού Κυνηγετικού Συλλόγου χωρίς την καταβολή τιμή¬ 
ματος. 

Γ. 11. Το τίμημα για τους συμμετέχοντες κυναγωγούς 
ορίζεται σε 10 ευρώ και για το κάθε διαγωνιζόμενο σκυλί 
σε 5 ευρώ. 

Γ. 12. Η διεξαγωγή των Α.Κ.Ι. σκύλων δεικτών πραγμα¬ 
τοποιείται παρουσία οργάνων της Ε.Κ.Π. που εποπτεύουν 
την όλη διαδικασία. 

Γ. 13. Στο ετήσιο πρόγραμμα Θήρας κάθε ΕΚΠ καθο¬ 
ρίζονται: 

α. Για ποια είδη από τα αναφερόμενα στην παρ. Γ.4. της 
παρούσας απόφασης υπάρχει δυνατότητα διεξαγωγής 
Α.Κ.Ι. σκύλων δεικτών και ιχνηλατών, σύμφωνα με τις 
ειδικές συνθήκες που επικρατούν στην κάθε Ε.Κ.Π. 

β. Οι χώροι διεξαγωγής των Α.Κ.Ι. σκύλων δεικτών 
και ιχνηλατών σύμφωνα με την παρ. Γ.2. της παρούσας 
απόφασης. 

γ. Η διαδικασία έκδοσης της άδειας διεξαγωγής Α.Κ.Ι. 
σκύλων δεικτών και ιχνηλατών. 

δ. Η διαδικασία πληρωμής των τιμημάτων που καθορί¬ 
ζονται με τις παρ. Γ.6. και Γ.11. της παρούσας απόφασης 

ε. Κάθε άλλη αναγκαία λεπτομέρεια που απαιτείται 
για την ομαλή διεξαγωγή αυτής της δραστηριότητας. 

Γ. 14. Δύο μήνες μετά την τέλεση των Α.Κ.Ι., οι διοργα¬ 
νωτές υποχρεούνται να υποβάλλουν στην δασική αρχή 
της Ε.Κ.Π. έκθεση με τα αποτελέσματα των πληθυσμια- 
κών μετρήσεων των ειδών της άγριας πανίδας. Σε περί¬ 
πτωση μη τήρησης της ανωτέρω υποχρέωσης δεν θα 
ικανοποιείται νέο αίτημα του διοργανωτή. 

Γ. 15. Κάθε δαπάνη σχετική με την οργάνωση την υπο¬ 
στήριξη και την διεξαγωγή των αγώνων, βαρύνει απο¬ 
κλειστικά και μόνο τους διοργανωτές. 

Γ. 16. Κατά τον μήνα Σεπτέμβρη κάθε έτους οι Υπηρε¬ 
σίες που εποπτεύουν τις ΕΚΠ αποστέλλουν στην Δ/νση 
Διαχείρισης Δασών του ΥΠΕΝ τα απολογιστικά στοιχεία 
αυτής της δραστηριότητας του προηγούμενου κυνηγε¬ 
τικού έτους. 


Δ. Επιτρέπουμε την διεξαγωγή Αγώνων Κυνηγετικών 
Ικανοτήτων (Α.Κ.Ι) σκύλων δεικτών και ιχνηλατών εντός 
των Ιδιωτικών Ελεγχόμενων Κυνηγετικών Περιοχών 
(I.Ε.Κ.Π.) με τους παρακάτω όρους και προϋποθέσεις: 

Δ.1. Για τις I.Ε.Κ.Π. έχουν ισχύ οι παρ. Γ.1., Γ.3., Γ.4., Γ.5., 
Γ.6.,Γ.7., Γ.9., Γ.10., Γ.11., και Γ.15. 

Δ.2. Στο ετήσιο πρόγραμμα Θήρας κάθε I. Ε.Κ.Π. κα¬ 
θορίζονται: 

Ο χώρος διεξαγωγής των αγώνων, οι διαδικασίες υπο¬ 
βολής των αιτημάτων, το είδος των πτερωτών θηρα¬ 
μάτων για τα οποία διεξάγονται αγώνες,οι διαδικασίες 
έκδοσης της άδειας διεξαγωγής Α.Κ.Ι. σκύλων δεικτών 
και ιχνηλατών σύμφωνα με τις ειδικές συνθήκες που 
επικρατούν στις I.Ε.Κ.Π., οι διαδικασίες πληρωμής των 
τιμημάτων των παρ. Γ.6 και Γ. 11 της παρούσας με θεω¬ 
ρημένες αποδείξεις και κάθε άλλη αναγκαία λεπτομέρεια 
για την διεξαγωγή αυτής της δραστηριότητας. 

Δ.3. Η διεξαγωγή των Α.Κ.Ι σκύλων δεικτών και ιχνηλα¬ 
τών στις I. Ε.Κ.Π. πραγματοποιούνται παρουσία δασικού 
υπαλλήλου στην περιοχή ευθύνης, του οποίου ανήκει η I. 
Ε.Κ.Π. που θα εποπτεύει την όλη διαδικασία ή ιδιωτικού 
φύλακα Θήρας της οικείας κυνηγετικής οργάνωσης, 

Ε.. Οι κυνοφιλικοί όμιλοι που διοργανώνουν για πρώτη 
φορά Α.Κ.Ι θα πρέπει να συνυποβάλλουν επικυρωμένο 
φωτοαντίγραφο του εγκεκριμένου από το δικαστήριο 
καταστατικού τους και βεβαίωση από τον Κ.Ο.Ε ότι τε¬ 
λούν υπό την αιγίδα του. 

ΣΤ. Η διοργανώτρια αρχή των Α.Κ.Ι διασφαλίζει την 
τήρηση των κανόνων ευζωίας και των λοιπών υποχρε¬ 
ώσεων του κατόχου ή ιδιοκτήτη του σκύλου (βιβλιάρια, 
εμβολιασμοί, σήμανση, ιατρική φροντίδα κλπ) όπως 
κατά περίπτωση καθορίζονται στο ν.4039/2012 όπως 
αυτός τροποποιήθηκε και ισχύει. 

Ζ. Σε περίπτωση μη τήρησης των ανωτέρω υποχρεώ¬ 
σεων από το διοργανωτή των αγώνων, δεν θα ικανοποι¬ 
είται νέο αίτημα του εν λόγω διοργανωτή για τα επόμενα 
δύο (2) έτη 

Η. Στις Ε.Κ.Π και I.Ε.Κ.Π οι υπάλληλοι της Δασικής Υπη¬ 
ρεσίας και οι ιδιωτικοί φύλακες Θήρας των κυνηγετικών 
οργανώσεων είναι αρμόδιοι για τη βεβαίωση των πα¬ 
ραβάσεων του ν.4039/2012 όπως τροποποιήθηκε και 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2018 

Οι Αναπληρωτές Υπουργοί 

Περιβάλλοντος Αγροτικής Ανάπτυξης 

